## Odluka o osnovicama za obračunavanje i plaćanje doprinosa i za određivanje prava iz mirovinskog i invalidskog osiguranja osiguranika zaposlenih u inozemstvu za godinu 1993.

### NN 35/1993 (26.4.1993.), Odluka o osnovicama za obračunavanje i plaćanje doprinosa i za određivanje prava iz mirovinskog i invalidskog osiguranja osiguranika zaposlenih u inozemstvu za godinu 1993.

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 196. stavka 1. pod d) Zakona o mirovinskom i invalidskom
osiguranju("Narodne novine", br. 26/83, 5/86. 42/87, 34/89, 57/89,
40/90 i 9/91) i članka 6. točke 7. Statuta Republičkog fonda mirovinskog
i invalidskog osiguranja radnika Hrvatske("Narodne novine", broj
58/90 i 21/92) Upravni odbor Republičkog fonda mirovinskog i invalidskog
osiguranja radnika Hrvatske na sjednici održanoj 20. travnja 1993.. donosi

## ODLUKU

### o osnovicama za obračunavanje i plaćanje doprinosa i za određivanje prava iz mirovinskog i invalidskog osiguranja osiguranika zaposlenih u inozemstvu za godinu 1993.

1. Osnovica za obračunavanje i plaćanje doprinosa iz mirovinskog i invalidskog
osiguranja osiguranika iz članka 15. Zakona o mirovinskom i invalidskom
osiguranju za godinu 1993. je plaća ostvarena u kalendarskoj godini koja
prethodi godini odlaska u inozemstvo ako je veća od pripadajuće osnovice
utvrđene u točki 2. ove Odluke.

2.Kao osnovica za obračunavanje i plaćanje doprinosa i za određivanje
prava iz mirovinskog i invalidskog osiguranja, za osiguranike iz stavka
1. ove odluke, koji u kalendarskoj godini, koja prethodi godini odlaska
u inozemstvo nisu ostvarili plaću uzima se stalna mjesečna osnovica i to:

1) 261.570.- HRD za radnike koji rade na poslovima za koje se traži
stručna sprema sedmog ili osmog stupnja (visoke stručna sprema) i za radnike
zaposlene na stranim brodovima u svojstvu kapetana duge plovidbe ili strojara
I. klase,

2) 203.437.- HRD za radnike koji rade na poslovima za koje se traži
stručna sprema petog ili šestog stupnja (viša stručna sprema odnosno sprema
visokokvalificiranog radnika) i za radnike zaposlene na stranim brodovima
u svojstvu kapetana obalne plovidbe, poručnika trgovačke mornarice, strojara
II klase ili radiotelegrafista,

3) 164.687.- HRD za radnike koji rade na poslovima za koje se traži
stručna sprema trećeg ili četvrtog stupnja (srednja stručna sprema, odnosno
sprema kvalificiranog radnika), te za radnike zaposlene na stranim brodovima
u svojstvu vođe palube, vođe stroja, kormilara, ložača, mazača,I. kuhara,
I konobara, tesara, mehaničara, električara, motorista, brodovođe ili radiofoniste.

4) 127.552. - HRD za radnike koji rade na poslovima za koje se traži
stručna sprema prvog ili drugog (niža stručna sprema odnosno sprema polukvalificiranog
radnika), te za radnike zaposlene na stranim brodovima u svojstvu mornara,
II. kuhara. II. konobara, ugljenara, pripravnika palube (kadeta), asistenta
stroja ili asistenta radiofonije,

5) 109.791.- HRD za radnike koji rade na poslovima za koje se ne traži
stručna sprema, te za radnike zaposlene na stranim brodovima u svojstvu
mlaca palube, mlaca sobe, mlaca kuhinje i čistača.

3. Stupanj stručne spreme iz stavka 2. ove odluke utvrđuje se prema
odgovarajućim propisima koji vrijede na području Republike Hrvatske.

4. Za razdoblje koje prethodi godini u kojoj je pokrenut postupak,za
utvrđivanje svojstva osiguranika, doprinos za mirovinsko i invalidsko osiguranje
obračunava se i plaća prema osnovici i stopi osiguranja utvrđenoj za godinu
u kojoj je postupak pokrenut.

5. Doprinos za mirovinsko i invalidsko osiguranje osiguranika iz st.1.
i 2. ove odluke obračunava se i plaća prema zakonom utvrđenoj stopi za
osiguranike koji su sami obveznici plaćanja, doprinosa kada im se plaća
utvrđuje u neto svoti.

6. Danom stupanja na snagu ove odluke presđ prava iz mirovinskog i invalidskog
osiguranja zaposlenih,u inozemstvu za godinu 1992. ("Narodne novine",
broj 16/92).

7. Ova odluka stupa na snagu osmoga dana nakon objave u "Narodnim
novinama", a primjenjivat će se od 1. siječnja 1993.

Klasa: 140-13/93-01/1396

Urbroj : 341-99-01 /93-4

Zagreb, 20. travnja 1993.

Predsjednik Upravnog odbora Republičkog fonda mirovinskog i
invalidskog osiguranja radnika Hrvatske

**dr. Stjepan Blažinkov, v. r.**

Odluka, NN 35/1993-632
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)